
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως οικοδομήσιμου αποκεκλεισμένου οικοπέδου 
Κληρ. Αρσενίου ή Νικολάου Κοτροκόη και Ποιναγ. Μικελάτου 
ή Κοτροκόη που βρίσκεται εντός του Ο.Τ. 401 του δήμου Αγ. 


Αναργύρων . 1 

Καθορισμός ορίων και κατηγορίες όρων και περιορισμών δόμησης 

στον οικισμό Ανάβρας του Ν. Καρδίτσας . ... 2 

Μερική τροποποίηση ρυμοτομικού σχεδίου Πρεβέζης για την ανέ¬ 
γερση Ιερού Ναού Αγίου Κωνσταντίνου .;. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 20055/1415/84 (1) 

Χαρακτηρισμός ως οικοδομήσιμου αποκεκλεισμένου οικοπέδου Κληρ. 
Αρσενίου ή Νικολάου Κοτροκόη και Παναγ. Μικελάτου ή Κοτρο¬ 
κόη που βρίσκεται εντός του Ο.Τ. 401 του δήμου Αγ. Αναργύ¬ 
ρων. 

Ο ΝΟΜΑΡΧΗΣ ΔΙΑΜ. ΛΪΤ. ΑΤΤΙΚΗΣ 
' Εχοντας υπόψη: 

1. Την από 10/12/84 αίτηση του Κων/νου Παρασκευόπουλου, 
με την οποία μας υποβλήθηκαν τα πιο κάτω δικαιολογητικά: 

α. το υπ’ αρ. 37016/66 συμβόλαιο του συμ/φου Αθηνών Ιωάν. 
Πετρούλια. 

β. το υπ’ αρ. 15954/83 Δήλωση Αποδοχής κληρονομιάς του συμ. 
Αθ. Ελ. Κανελοπούλου. 

γ. το υπ’ αρ. 15955/83 Δήλωση Αποδοχής κληρονομιάς του συμ. 
Αθ. Ελ. Κανελοπούλου 

δ. Τα από 25/11/85 πιστοποιητικά ιδιοκτησίας. 

2. Το από 4/8/69 Δ/γμα ρυμοτομίας. 

3. Τις διατάξεις της παρ. 3 του άρθρου 4 του από 27-2/18.3. 
1926 Π. Δ/τος κυρωθέντος δια του από 2.8.27 Δ/τος δια του 
οποίου τροποποιήθηκαν τα άρθρα 44, 45 του από 17.7.1923 Ν. 
Δ/τος «περί σχεδίων πόλεων κωμών κ.λ,π.». 

4. Τις διατάξεις του άρθρου μόνου του από 28.8.55 Δ/τος περί 
εξαιρέσεων κ.λ.π. αρμοδιότητος του Υπουργείου Δημ. Έργων εν συν¬ 
δυασμό» προς τις διατάξεις του Ν. 3200/55 «περί διοικητικής αποκε- 
ντρώσεως» και το Ν.Δ. 532/50 «περί συμπληρώσεως διατάξεων περί 
διοικητικής αποκεντρώσεως» και το εις εκτέλεση τούτου Β. Δ/γμα 
7—2—70 ως τροποποιήθηκε δια των υπ’ αρ. 677/71 και 198/72 
Β. Δ/των. 


5. Το υπ’ αρ. 805/30.12.72 Β. Δ/γμα «περί καθορισμού κ.λ.π. 
των Υπηρ. του Νομάρχου Αττικής διατηρούμενων αρμοδιοτήτων κ.λ. 
π.». 

6. Το Ν.Δ/γμα 1147/72 περί διοικήσεως Μείζ. Πρωτευούσης και 
την υπ’ αρ. Λ7/13.1.77 της 1ης Δεκεμβρίου 1972 κοινής αποφά- 
σεως των Υπουργών παρά τω Πρωθυπουργώ Εσωτερικών και Δημ. 
Έργων «περί οργανώσεως των Υπηρ. Νομαρχίας Αττικής αρμοδιότη¬ 
τος Υπουργείου Δημ. Έργων. 

7. Την υπ’ αρ. Δ.ΕΧ 2398/76 κοινή απόφαση κ.κ. Νομάρχου 
Αττικής Αναπλ. Νομάρχου Δ.Δ.Α. «περί αναθέσεως υπογραφής απο¬ 
φάσεων, εγγράφων και άλλων πράξεων επί αντικειμένων Υπηρεσίας 
Πολεοδομίας αρμοδιότητος Αναπλ. Νομάρχου—Προϊσταμένου Διαμ. 
Δυτ. Αττικής. 

8. Την απόφαση 13259/1565/8.8.84 «περί τροποποιήσεως απο- 
φάσεως ασκήσεως αρμοδιοτήτων Αν. Νομάρχου » με την οποία δό¬ 
θηκε το δικαίωμα του χαρακτηρισμού οικοπέδου ως αποκεκλεισμένου 
στην Προϊσταμένη Δ/νσεως Πολεοδομίας. 

Όπως προκύπτει εκ των προηγουμένων στοιχείων το οικόπεδο 
των Κληρ. Αρσενίου ή Νικολ. Κοτροκόη και Παναγ. Μικελάτου ή 
Κοτροκόη κείμενο στο Δήμο Αγ. Αναργύρων εντός του Ο.Τ. 401 του 
περικλειομένου υπό των οδών Μενάνδρου Ανδρονίκου Ρούπελ Αγ. 
Παντελεήμονος προϋφίσταται της εγκρίσεως του σχεδίου της περιοχής 
και ότι τούτο είναι αποκεκλεισμένο από των οδών του ρυμοτομικού 
σχεδίου και δεν δύναται να αποκτήσει το κανονικό πρόσωπο δια τα- 
κτοποιήσεως (λόγω των υπαρχόντων κτισμάτων μονίμου μορφής επί 
των ομόρων οικοπέδων ως και εκ του σχήματος και της θέσεως 
αυτών, αποφασίζουμε: 

θεωρούμε το οικόπεδο των Κληρ. Αρσενίου ή Νικολ. Κοτροκόη και 
Παναγ. Μικελάτου ή Κοτροκόη, όπως φαίνεται με στοιχεία ΑΒΓΔΑ 
στο τοπογραφικό διάγραμμα του Μηχ. Αναστόπουλου Σπύρου το απο¬ 
κλεισμένο εντός του ως άνω τετραγώνου του σχεδίου της περιοχής 
του Δήμου Αγίων Αναργύρων οικοδομήσιμο και ορίζουμε ως όρους 
δομήσεως τους πιο κάτω: 

α. Οικοδομικό σύστημα συνεχές με ποσοστό κάλυψης 60%. 

β. όροφοι δύο σε πρόσοψη και ένα σε εσοχή. 

γ. Σ.Δ. 1,4. 

δ. ύψος 11,0 μ. 

ε. Κατά τα λοιπά ισχύουν οι διατάξεις του ΓΟΚ/75. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αιγάλεω, 3 Δεκεμβρίου 1985 
Με Εντολή Νομάρχη 
Η Δ/ντρια Πολεοδομίας 
Δ.Δ.Α. 

X. ΚΑΚΟΥΔΑΚΗ 











Εμβαδόν οΙχοπέ6ου(ΑΒΓΔΑ) = 9.10 χ 13.30 = 121.03μ* 

Εμβαδόν Ισογείων χτισμάτων :: 6.50x300 +140 <140 = 26.60 μ*. 
*0 γχος χτ ιαμάτων = 83.30 μ*. 



ΤΟΠΟΓΡΑΦΙΚΟ ΔΙΑΓΡΑΜΜΑ ΙΔΙΟΚΤΗΣΙΑΣ 
χλ'ηοονόαων Νικολάου Κ οτροχόη ■ εις ΑΓΟΥΣ 
ΑΝΑΡΓΥΡΟΥΣ πάροδος Μενάνδρου Ο.Τ. 401 



ΑΘΗΝΑ ΔΕ Κ Ε ΜβΡΙΟΕ 1984 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟΝ) 


Αριθ. 7829 (2) 

Καθορισμός ορίων και κατηγορίες όρων και περιορισμών δόμησης 
στον οικισμό Άναβρας τοι» Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την υπ’ αριθ. 25/85 γνωμοδότηση του Συμβουλίου ΧΟΠ του 
Νομού Καρδίτσας. 

6. Την υπ’ αριθ. 12/85 απόφαση του Κοινοτικού Συμβουλίου, 
αποφασίζουμε: 

I. Κατατάσσουμε τον Οικισμό Ανάβρας Κοινότητας Ανάβρας στις 
κατηγορίες Μεγάλου, Συνεκτικού, Στάσιμου και Αδιάφορου Οικι¬ 
σμού. 

II. Καθορίζουμε τα όρια του Οικισμού Ανάβρας του Ν. Καρδίτσας 

με στοιχεία 1, 2, 3,., 11, 12,1. όπως αυτά φαίνονται στο συνοδευ¬ 


τικό της παρούσας σχεδιάγραμμα σε κλ. 1:5.000 που αποτελεί ανα¬ 
πόσπαστο μέρος της απόφασης αυτής και συντάχθηκε βάσει στοιχείων 
χαρτών και επί τόπου ελέγχου. 

III. Καθορίζουμε τους ακόλουθους Γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ'/3.5.85. 

2. Αρτιότητα οικοπέδου 300 τ.μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα Δημο¬ 
σίευσης του από 24.4.85 Π. Δ/τος. 

IV. α) Πριν από οποιαδήποτε κατάτμηση οικοπέδου εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Πολεοδομικών Εφαρμο¬ 
γών της Νομαρχίας Καρδίτσας ώστε να εξασφαλίζεται η συνέχιση των 
υπαρχόντων Κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχιση των υφισταμέων ή 
εγκεκριμένων δρόμων του Οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181 Δ/3.5.1985). 

Η παρούσα απόφαση με το σχεδιάγραμμα οριοθέτησης του Οικι¬ 
σμού που την συνοδεύει να δημοσιευθεί στην Εφημερίδα της Κυβερνή- 
σεως, η δε ισχύς του αρχίζει από σήμερα. 

Καρδίτσα, 4 Δεκεμβρίου 1985 
Ο Νομάρχης 

ΔΗΜ. ΚΟΥΚΟΥΛΑΚΗΣ 

Αριθ. Τ.Π. 4989 (3) 

Μερική τροποποίηση ρυμοτομικού σχεδίου Πρεβέζης για την ανέ¬ 
γερση Ιερού Ναού Αγίου Κωνσταντίνου. 

Ο ΝΟΜΑΡΧΗΣ ΠΡΕΒΕΖΗΣ 
' Εχοντας υπόψη: 

1. Τις διατάξεις περί διοικητικής αποκέντρωσης. 

2. Το Ν.Δ. της 17.7.1923 «περί σχεδίων πόλεων κ.λ.π. 

3. Τον Α.Ν. 314/6.4.1968 «περί παροχής στον Υπουργό Βορείου 
Ελλάδος και τους Νομάρχας αρμοδιότητος σε θέματα εγκρίσεως ή 
τροποποιήσεως σχεδίων πόλεων και κωμών (ΦΕΚ 47/Α/1968). 

4. Την Α 111814/13.11.1970 Εγκ. 311 Υ.Α.Ε. «περί εφαρμο¬ 
γής των διατάξεων περί αποκεντρώσεως αρμοδιοτήτων». 

5. Το Ν.Δ. 1018/1971 (ΦΕΚ 220/Α' /7.11.1971) «περί παρο¬ 
χής στον Υπουργό Βορείου Ελλάδος και τους Νομάρχας αρμοδιότητος 
σε θέματα εγκρίσεως ή τροποποιήσεως σχεδίων πόλεων και κωμών». 

6. Το Νόμο 1032/1980 «περί συστάσεως Υπουργείου Χωροτα¬ 
ξίας Οικισμού και Περιβάλλοντος». 

7. Την Γ.Π. 327/30.1.1984 απόφασή μας με την οποία συγκρο¬ 
τήθηκε το Νομαρχιακό Συμβούλιο Χωροταξίας Οικισμού και Περι¬ 
βάλλοντος. 

8. Την εγκ. 82/35988/1533/22.5.1984 του Υπουργείου 
Χ.Ο.Π. περί αρμοδιοτήτων Νομαρχών. 

9. Το Νόμο 1558/1985 ΦΕΚ 137/Α726.7.1985, άρθρο 27 
αυτού, για τη σύσταση του Υπουργείου Περιβάλλοντος Χωροταξίας 
και Δημοσίων Έργων (ΥΠ.ΠΕ.ΧΩ.ΔΕ.). 

10. Τον Οικιστικό Νόμο 1337/12-3/14.3.1983 (ΦΕΚ 33Α’) 
και κυρίως το άρθρο 38 αυτού. 


11. Το από 27.8.1970 (ΦΕΚ 212/Δ726.9.1970) Β.Δ. «περί 
αναθεωρήσεως του ρυμοτομικού σχεδίου της πόλεως Πρεβέζης και 
των όρων και περιορισμών δομήσεως των οικοπέδων αυτού». 

12. Τα δικαιολογητικά του φακέλλου που διαβιβάστηκαν στο Συμ¬ 
βούλιο με το Τ.Π. 4599/23.10.1985 έγγραφο του Τμήματος Πολε¬ 
οδομίας και Πολεοδομικών Εφαρμογών και κυρίως την 246/1985 
απόφαση του Δημοτικού Συμβουλίου του Δήμου Πρεβέζης, τις από¬ 
ψεις του μελετητή της αναθεώρησης της επέκτασης του ρυμοτομικού 
σχεδίου Πρεβέζης που διατυπώθηκαν στην από 30.7.1985 αναφορά 
του, τη θετική γνώμη του Νομαρχιακού Συμβουλίου Χ.Ο.Π. που 
διατυπώθηκε στο Πρακτικό του 16ου /23.10.1985, θέμα δον. 

13. Το διάγραμμα που διαβιβάστηκε στο Συμβούλιο, όπως διορ¬ 
θώθηκε από αυτό και που φέρει θεώρηση του Προϊσταμένου του Τ.Π. 
και Π.Ε. και τη σφραγίδα του Ν.Σ. Χ.Ο.Π., αποφασίζουμε: 

. Εγκρίνουμε τη μερική τροποποίηση του ρυμοτομικού σχεδίου Πρε¬ 
βέζης, στη θέση του Οικοδομικού Τετραγώνου (Ο.Τ.) εκατόν είκοσι 
τρία (123) αυτού, για την ανέγερση Ιερού Ναού Αγίου Κωνσταντίνου 
και Ελένης όπως ειδικότερα φαίνεται στο τοπογραφικό διάγραμμα 
που διορθώθηκε από το Νομαρχιακό Συμβούλιο Χωροταξίας Οικι¬ 
σμού και Περιβάλλοντος (Ν.Σ.Υ.Χ.Ο.Π.) που φέρει θεώρηση του 
Προϊσταμένου του Τμήματος Πολεοδομίας και Πολεοδομικών Εφαρ¬ 
μογών και τη σφραγίδα του Ν.Σ. Υ.Χ.Ο.Π. 

Η παρούσα να δημοσιευτεί στην Εφημερίδα της Κυβερνήσεως μαζί 
με το διάγραμμα της τροποποίησης. 

Πρέβεζα, 5 Δεκεμβρίου 1985 
Ο Νομάρχης 
ΘΩΜΑΣ ΜΕΡΕΝΤΙΤΗΣ 















